# Xiquets Copenhagen

Els Xiquets Copenhagen són una colla castellera de Copenhaguen (Dinamarca) fundada la tardor de 2014. Vesteix amb camisa de color blau marí i està formada per més d'una cinquantena de membres d'orígens i nacionalitats diverses: danesos, catalans residents a l'estranger, estudiants i altres persones interessades en la cultura catalana.

## Història

Els Xiquets Copenhagen es van constituir oficialment la tardor de 2014 quan Søren Dissing Sandahl, un jove danès que havia estat casteller a la colla dels Ganàpies de la UAB durant una estada a Catalunya, va tornar a Dinamarca i va proposar la creació d'una colla al Casal Català de Cultura de Copenhaguen (CatalansDK).
Inicialment amb menys d'una desena de persones, la colla va anar incrementant els seus efectius i va assolir una organització autònoma. Inicialment, el cap de colla fou Pau Prat, que havia vestit la camisa dels Marrecs de Salt. El seguí l'exmembre dels Castellers de Sants Natàlia Quero. Entre els anys 2018 i 2021 fou cap de colla Mireia Marrè, i des de novembre del 2021 ho és Sergi Gibaja.
L'any 2018, durant la II Diada Internacional del Concurs de castells de Tarragona la colla va aconseguir descarregar el seu primer castell de sis, un 3 de 6 que havien provat prèviament sense èxit durant la diada castellera internacional de 2017 a París.
Al cap de menys d'un any, el juny de 2019, els Xiquets van firmar la seva millor actuació fins aleshores, tot consolidant el seu sostre de castells de 6 amb un 3d6, el primer 4d6 de la seva història i un vano de 4 als Jardins del Castell de Rosenborg, en el marc el III Festival Internacional de Castells celebrat a la mateixa capital danesa.
L'octubre de 2022 la colla va participar en la Diada Internacional dins el marc del Concurs de castells de Tarragona, descarregant el seu segon 4 de 6 i un pilar de 4.
El 3 de juny de 2023, durant la IV Diada Castellera Internacional celebrada de nou a Copenhaguen, els Xiquets Copenhagen firmen la seva millor actuació, tot descarregant per primera vegada 3 castells de 6 en una mateixa diada, amb el 3d6, el 4 de 6, i l'inèdit 4 de 6 amb l'agulla. En la ronda de pilars varen descarregar, també per primer cop, 2 pilars de 4 simultanis.

## Actuacions principals

| Data | Esdeveniment |
| 31 de juliol de 2014 | Festival de Helsingør (amb membres dels Xiquets de l'Alster i dels Castellers de Sants) |
| 13 de juny de 2015 | Gårdfest |
| 1 d'octubre de 2016 | I Diada Internacional vinculada al XXVI Concurs de castells de Tarragona |
| 24 d'abril de 2016 | Sant Jordi al Mercat de Borough (amb Castellers of London) |
| 3 de juny de 2017 | II Diada Castellera Internacional a París |
| 30 d'agost de 2017 | Inauguració de la Delegació del Govern a Dinamarca i als països nòrdics (Copenhaguen) |
| 6 d'octubre de 2018 | II Diada Internacional vinculada al XXVII Concurs de castells de Tarragona |
| 25-28 d'abril de 2019 | 32è Aplec Internacional d'Adifolk a Copenhaguen, amb els Xiquets de Tarragona |
| 8 de juny de 2019 | III Diada Castellera Internacional a Copenhaguen |
| 1 d'octubre de 2022 | III Diada Internacional vinculada al XXVIII Concurs de castells de Tarragona |
| 3 de juny de 2023 | IV Diada Castellera Internacional a Copenhaguen |

## Galeria d'imatges

* Primer 3d6 de la història de la colla l'octubre de 2018 a Tarragona.
* Primer 4d6 de la història de la colla el juny de 2019 a Copenhaguen.
* Foto de la colla de 2019 a Copenhaguen.

## Referències

* 1 2 Escamilla, Ignasi «Colles a l'estranger». TOT Sant Cugat, 2017. Arxivat de l'original el 21 de febrer 2018 [Consulta: 20 febrer 2018]. Arxivat 21 de febrer 2018 a Wayback Machine.
* ↑ «Tres colles estrangeres actuaran a Tarragona a la prèvia del concurs de castells». Ajuntament de Tarragona, 07-07-2016. [Consulta: 20 febrer 2018].
* 1 2 3 Xics de Granollers «Castells a la vora del mar Bàltic». El Pati, 11-06-2015 [Consulta: 20 febrer 2018].
* 1 2 «Castellers / Mennesketårn» (en català i danès). CatalansDK. [Consulta: 20 febrer 2018].
* 1 2 García, Efren «La cultura ‘govinda’ aterra a Tarragona». Ara.cat, 06-10-2018 [Consulta: 9 octubre 2018].
* 1 2 «El fet casteller internacional aterra a Copenhaguen» (en catalan). Revista Castells, 05-06-2019 [Consulta: 28 juliol 2019].
* 1 2 Andrés, Guillem. «La Joves de Valls fa el salt als castells de 9», 04-06-2023. [Consulta: 6 juny 2023].
* ↑ «Dinamarca acollirà aquesta setmana una trobada castellera internacional». NacióCastells, 29-07-2014. Arxivat de l'original el 20 de febrer 2018 [Consulta: 20 febrer 2018].
* ↑ «Xiquets performance in Gårdfest» (en anglès). Allevents.in. [Consulta: 20 febrer 2018].
* ↑ Prim, Sara; Saura, Laerke «First international castells exhibition to be held in London this weekend» (en anglès). CatalanNews, 17-06-2016 [Consulta: 20 febrer 2018].
* ↑ «La II Diada Castellera Internacional mostra el potencial de les colles de fora de Catalunya». Diaricasteller.cat, 03-06-2017. Arxivat de l'original el 21 de febrer 2018 [Consulta: 20 febrer 2018]. Arxivat 21 de febrer 2018 a Wayback Machine.
* ↑ «Puigdemont inaugura aquest dimecres a Copenhaguen la delegació del Govern als Països Nòrdics». VilaWeb, 29-08-2017 [Consulta: 20 febrer 2018].
* ↑ «Copenhaguen, plaça internacional» (en catalan). Revista Castells, 25-04-2019 [Consulta: 28 juliol 2019].
* ↑ «Concurs de Castells 2022 a Tarragona: torna l'espectacle casteller després de 4 anys d'absència», 01-10-2022. [Consulta: 6 juny 2023].